open-index/open-wikipedia-markdown huggingface dataset:
Leopardsel

**Leopardsel** (*Hydrurga leptonyx*) er et rovpattedyr. Selen lever i havområdet rundt Antarktis, på øyer og områder av pakkis. Leopardselen kan bli over tre og en halv meter lang og veie nesten 400 kilo; hunnene blir som regel større en hannene.

## Føde og ernæring
Leopardsel lever som ung trolig av krill, men som voksen kan man finne dem jage, og spise alt fra pingviner,  blekkspruter, og til og med andre seler, som Ross-seler, (***Ommatophoca rossii),*** Weddellseller, (***Leptonychotes weddellii),***  og Krabbeeterseler, (***Lobodon carcinophagus),*** samt unge Sydlige sjøelefanter, (***Mirounga leonina),*** og andre pelsseler.  Den har dette store utvalget, av byttedyr, som følge av at den er en av  toppkonsumenten i det antarktiske økosystem. Av denne grunnen har den  nesten ingen naturlige fiender.

Uprovoserte overfall på mennesker forekommer sjeldent, men i 2003 ble det registrert et dødsfall, da den britiske biologen Kirsty Brown ble drept, som følge av å ha blitt dratt med ned under havoverflaten, av en leopardsel, som antaglig vis trodde hun var mat, imens hun snorklet utenfor den britiske forskningsstasjonen Rothera på Adelaide Island. Vi er ikke helt sikre på hva som skjedde, men det er fult mulig at sjøleoparden trodde hun var mat, der hun svømte i den heldekkende våtdrakten, som skulle beskytte mot det iskalde vannet.

## Utseende og byttedyr

Leopardselene har fått navnene sine på grunn av et leopardlignende mønster som huden deres er dekket med. Leopardselen er den største selen i Antarktis, kun etter den sydlige elefantselen, som kan veie opp til fire tonn hos hunnene.  Arten spiser både krill, pingvin, blekksprut og fisk, men krabbeeterselen står også på deres meny. De forskjellige individene har ofte egenartede måter å jakte på, og har spekkhoggere som eneste naturlige fiende.
## Fylogeni

Kladogrammet over viser slektskapet mellom de eksisterende artene i selfamilien.

## Referanser


## Eksterne lenker
* 
*
Hauge (Gloppen)

**Hauge** er en gård i Gloppen kommune i Sogn og Fjordane. Gården ligger på nordsiden av Gloppefjorden, vest for den gamle storgården Austrheim, og kommunesenteret Sandane. Videre mot vest ligger gården Gloppestad. På gården ligger et av kommunens markante landemerker, Karnilshaugen, Vestlandets største menneskebygde tinghaug, og blant de ti største haugene i Norden. Den store tingaugen gir etter all sannsynlighet opphav til gårdens navn.  

Gården ble en gang på 1500-tallet delt i to gårder, Ytre Hauge og Indre Hauge. I senere tid ble disse igjen delt, og er nå seks aktive bruk og tre-fire småbruk. Europavei 39 krysser gården øst-vest nord for brukene mot skogen og Fjellbygda.

I lia over gården ligger et mindre utskilt bruk med navnet Haugeli. Til gården hører stølen Haugsstølen som ligger like under skogsgrensen mot fjellet i nord. Over stølen på 862 moh ligger fjellet Haugsvarden, navngitt etter gården Hauge.

## Tidlig beboelse
Så tidlig som ved eldre jernalder antas det at en rekke gravhauger, eller tinghauger ble laget på nordsiden av Gloppefjorden. Det antas å ha vært minst ti større gravhauger i tilknytning til storgården Hauge. Foruten den store *Karnilshaugen*, skal en annen haug i området hatt en diameter på 37 meter. Omtrent på samme tid, eller noe senere, skal det ha vært storgard på Vereide. Nordsiden av fjorden ligger solrikt vendt mot sørvest og er svært grøderik. En rekke gravhauger stod i forbindelse med storgården på Vereide.

Samlingen av store gravhauger på Hauge og flere på Vereide tyder på at nordsida av Gloppefjorden kan ha vært et religiøst sentrum. Haugene kan også tyde på at dette var et sted folk samlet seg til kulturelle tilstellinger og religiøse handlinger.

## Kjente personer fra Hauge
* Dr. Gabriel Hauge (1914&ndash;1981), økonomisk rådgiver for President Eisenhower fra 1953 til 1958.
* Reidar Hauge, (1933&ndash;2015) tidligere friidrettsutøver (sleggekast)
* Kjell Ove Hauge (f. 1969), rektor ved Kuben videregående skole og tidligere friidrettsutøver (kast)
* Peder Lofnes Hauge (f. 1990), leder i Noregs Mållag

## Se også
* Hauge, andre betydninger og personer

## Referanser


## Eksterne lenker
* Nordfjordhistorie.no: Funn i Gloppen
Archicad

**Archicad** er et BIM-verktøy for Apple Macintosh og Windows laget av det ungarske firmaet Graphisoft. I Archicad kan man tegne tredimensjonale modeller, det vil si at plantegninger, snitt, fasader og masseberegning er knyttet til én virtuell modell. Når modellen forandres, forandres også alle tegninger og masseberegninger som er knyttet til modellen.

Det norske firmaet Graphisoft Norge er norsk distributør og norsk utvikler. Programmering og lokale tilpasninger skjer i henhold til NorskStandard (NS). Programmet inkluderer blant annet norske maler og biblioteker. Programmet blir brukt av arkitekter, interiørarkitekter, entreprenører, eiendom, boligprodusenter og kommuner.

## Eksterne lenker
*
Tyringham and Filgrave

**Tyringham and Filgrave** er et verdslig sogn i Milton Keynes i England. Det ble opprettet i 1639 da de to sognene Tyringham og Filgrave ble slått sammen. Et eldre navn for sognet er *Tyringham cum Filgrave*.
Forbidden

:*Se også [[Forbidden (andre betydninger)]]*

**Forbidden** var et amerikansk thrash metal-band fra San Francisco. Bandet var aktivt i perioden 1985–1997. Forbidden tilhørte «Bay Area thrash scene».

## Medlemmer
### Sist kjente line-up
* Russ Anderson – Vokal (1985–1997)
* Craig Locicero – Gitar (1985–1997)
* Tim Calvert – Gitar (1989–1997)
* Matt Camacho – Bass (1985–1997)
* Steve Jacobs – Trommer (1992–1997)

### Tidligere medlemmer
* Robb Flynn – Gitar (1985–1987)
* Glen Alvelais – Gitar (1987–1989)
* Paul Bostaph – Trommer (1985–1992)

## Diskografi
**[[Forbidden Evil (album)|Forbidden Evil]]* (1988)
**[[Raw Evil: Live at the Dynamo]]* (1989) – EP Live
**[[Twisted into Form]]* (1990)
**[[Point of No Return (Forbidden album)|Point of No Return]]* (1992) – Samlealbum
**[[Distortion (Forbidden album)|Distortion]]* (1995)
**[[Green (Forbidden album)|Green]]* (1997)

## Eksterne lenker
*
RICE

**RICE** er en behandlingsmetode for bløtvevsskader og er et akronym for **rest** (hvile), **ice** (is), **compression** (kompresjon) og **elevation** (høyde). Når behandlingsmetoden er brukt riktig, kan det bidra til å minske legetiden og ubehag. Muskel- og strekkskader bør avlastes de første tre døgn etter skaden. Ikke masser, tøy eller varmebehandle muskelen i dette tidsrommet.

## Referanser
Hans Hildebrand

**Hans Hildebrand** (1842–1913) var en svensk arkeolog, numismatiker, museumsansatt, riksantikvar og kvinnesaksforkjemper. Han var medlem av Svenska Akademien i perioden 1895-1913 og sekretær i Vitenskapsakademiet i perdioden 1879-1907. Internasjonalt er han kjent for å være den første som delvis utarbeidet en ny og betydelig arkeologisk metode, typologi, noe som ble fullført av Oscar Montelius. Han var medstifter og den første lederen i Fredrika Bremer-förbundet i perioden 1884–1903.

Hans Hildebrand var sønn av Bror Emil Hildebrand og Anna Mathilda Ekecrantz. Han var også bror til Emil Hildebrand. Han ble i 1867 gift med Elin Maria Charlotta Martin.

## Karrieren
Hans Olof Hildebrand ble tatt opp som student i Uppsala 1860. Han avla kandidateksamen innen filosofi i 1865, og ble året etter forfremmet til doktor innen filosofi. Allerede som student tjenestegjorde han under feriene i Statens historiska museum. I 1865 ble han ansatt som extra orinarie amanuens i Kungliga Vitterhets Historie och Antikvitets Akademien. 

Årene 1870 og 1871 gjorde han, i egenskap av *Letterstedtsk stipendiat* en utlandsreise. I 1871 ble han utnevnt til førsteamanuens ved *Kungliga Vitterhets Historie och Antikvitets Akademien*. Som representant for akademiet deltok han i flere arkeologiske kongresser. I 1879 etterfulgte han sin far som riksantikvar, sekretær i *Kungliga Vitterhets Historie och Antikvitets Akademien* og *garde des médailles*. Han ble i 1866 medlem av og sekretær i *Samfundet för utgifvande af handskrifter om Skandinaviens historia*, en posisjon han forlot i 1896. I 1873 deltok han i stiftelsen av *Antropologiska sällskapet*, han ble i 1874 medlem av *Kungliga Vitterhets Historie och Antikvitets Akademien*, i 1881 av *Vetenskaps- och Vitterhetssamhället*, i 1890 av *Vetetenskapssocieteten*, i 1891 av Vetenskapsakademien og i 1895 av Svenska akademien, etter Fredrik August Dahlgren på stol nummer 6.

## Bibliografi
Listen under er ikke komplett:

* *Svenska folket under hednatiden* (1866) prisbelønt akademisk avhandling
* *Lifvet på Island under sagotiden* (1867)
* *Afrika i våra dagar* (1868)
* *Statens historiska Museum och K. Myntkabinettet* (1873)
* *Den vetenskapliga fornforskningen* (1873)
* *Lärobok i gamla historien* (1873)
* *De förhistoriska folken i Europa* (1873–1875)
* *Folkens tro om sina döda* (1874)
* *Den kyrkliga konsten under Sveriges medeltid* (1875)
* *Sveriges medeltid, senare skedet, 1350--1521* (1876–1877)
* *Fynden i Troas och Homerus Troja* (1878)
* *Från äldre tider* (1882)
* *The industrial arts of Scandinavia in the pagan time* (1883)
* *Heraldiska studier* (1883)
* *Visby och dess minnesmärken* (1892–1893)
* *Skara domkyrka* (1894 med mere)

### Blader og artikler
I 1870 begynte Hildebrand å utgi *Ant. tidskrift för Sverige*, og fra 1872 Kungliga Vitterhets Historie och Antikvitets Akademiens *Månadsblad*. Han skrev en rekke artikler i *Pedagogisk Tidskrift*, *Litteratur-Tidskrift*, *Antiqvarisk Tidskrift för Sverige*, med flere.

## Referanser
Arne Hestenes

**Arne Hestenes** (1920–1995) var en norsk journalist og forfatter. Han var knyttet til avisa *[[Dagbladet]]* i Oslo fra 1947, der han blant annet skrev intervjuer, petitkåserier og anmeldelser under signaturen «Plut».

I *[[Norsk biografisk leksikon]]* beskriver Fredrik Wandrup Hestenes som «en av norsk presses mest frodige penner gjennom alle tider, på samme tid en fullblods journalist og en stor litterær begavelse».

Han reiste til Sverige under andre verdenskrig og ble opplært som kryptograf i Sikringstjenesten ved Rettskontoret i Stockholm.

Arne Hestenes er blant annet kjent for en rekke intervjuer med filmstjerner og internasjonale kulturkjendiser, ikke minst fra Filmfestivalen i Cannes. Fra han første gang skrev om festivalen i 1949 dekket han den 40 ganger.

Hestenes fikk journalistprisen Narvesenprisen i 1963 og siden Riksmålsforbundets Gullpennen i 1985. Samme år fikk han også Oslo bys kunstnerpris. Hestenes var offiser av den franske Ordenen for kunst og litteratur. Til heder for Arne Hestenes stiftet *Dagbladet* i samarbeid med Den norske filmfestivalen og Institutt for journalistikk Arne Hestenes’ journalistpris (også kalt «Hestenes-prisen»), som deles ut årlig i forbindelse med Haugesund internasjonale filmfestival.

Arne Hestenes og *Dagbladet* arrangerte missekonkurransen Frøken Norge fra 1952 til 1956.

Hestenes vokste opp i Tromsø. Han var broren til advokat Olav Hestenes.

Hestenes er begravet på Vestre gravlund.

## Bokutgivelser (utvalg)
* 1969: *Galleri Plut*
* 1970: *Galleri II*
* 1974: *Ringside – Plut´ske anfall og knefall*
* 1976: *Zoom - Plut´ske nærbilder og nærgåenheter*
* 1978: *Florett – Plut'ske støt og parader*
* 1984: *Bestseller*
* 1987: *Karusell (Mennesker, møter, minner)* – selvbiografi
* 1992: *Verdenskunst på tomannshånd* – Hestenes' møter med 14 verdenskjente billedkunstnere

## Referanser
Bryting under Sommer-OL 1924

**Bryting under Sommer-OL 1924** ble arrangert fra 6. til 14. juli 1924 i Vélodrome d'Hiver i Paris.

Bryting var med på det olympiske programmet for sjette gang i Sommer-OL 1924 i Paris. 229 utøvere fra 26 nasjoner konkurrerte om tretten olympiske titler, seks i gresk-romersk stil og sju i fristil, kun for menn. Finland ble beste nasjon foran USA.

## Medaljefordeling

## Rseultater
### Gresk-romersk stil
#### Bantamvekt (58 kg)

#### Fjærvekt (62 kg)

#### Lettvekt (67,5 kg)

#### Mellomvekt (75 kg)

#### Lett tungvekt (82,5 kg)

#### Tungvekt (over 82,5 kg)

### Fristil
#### Bantamvekt (56 kg)

#### Fjærvekt (61 kg)

#### Lettvekt (66 kg)

#### Weltervekt (72 kg)

#### Mellomvekt (79 kg)

#### Lett tungvekt (87 kg)

#### Tungvekt (over 87 kg)

## Eksterne lenker
* Wrestling at the 1924 Summer Olympics hos olympedia.org
* Resultater og profilside  hos sports-reference.com
Torben Grut

**Torben Andreas Grut** (født 2. juni 1871 i Tun, Västergötland, død 24. desember 1945) var en svensk arkitekt. Grut ble, da han praktiserte sin virksomhet i Stockholm fra 1903 til ut 1920-tallet, betraktet som en av de ledende arkitekter i sin generasjon. Han er spesielt kjent for å ha tegnet idrettsbygninger, da først og fremst for Stockholms stadion, og ulike representasjonsbygninger.

Familien var av dansk opprinnelse, og faren var godseier ved Gammalstorp Herregård. Etter fullført studenteksamen studerte Torben Grut videre til arkitekt ved Kungliga Tekniska högskolan i Stockholm. Professor der var Isak Gustaf Clason, som kom til å få stor betydning for Grut som utøvende arkitekt. I studietiden ble han også kjent med blant annet Ferdinand Boberg. Etter fire års studier ved KHT ble Grut i 1894 ansatt hos den danske arkitekten H. Holm. Samtidig ble han også elev ved Københavns Kunstakademis antik- og malerskole. I 1893 og 1896 var han ansatt hos Isak Claeson, og i 1898 og 1899 hos Ferdinand Boberg. Blant hans selvstendige arbeider kan man nevne *Villa Bebro* i Mullsjö (1899), *Tennishuset* i Idrottsparken i Stockholm (1900), flere villaer som arkitektens egen villa på Djurgården (1906), *[[Solliden]]* på Öland (1906), *Villa Apelgården* for bokforlegger Wahlström i Storängen i Nacka (1906) og *Villa Waern* i Storängen (1905).

Blant offentlige bygninger er den mest kjente Stockholms stadion (1910–1912). Andre offentlige bygninger er blant annet Norrfjärdens kyrka nær Piteå (1909), Stengårdshults kyrka med klokketårn i Småland, Berga slott på Södertörn (1915), herrebadet i Saltsjöbaden (1925), og ombygging av den svenske ambassadebygningen i Helsingfors til tessinsk barokk (1923), noe som gjør at fasaden er lik den man finner på Stockholms slotts nordside.

## Bilder

Fil:Stockholms Olympiastadion, 070310.JPG|Stockholms stadion
Fil:Villa Solliden from the west 2006.jpg|Solliden
Fil:Pohjoisesplanadi 7.jpg|Ambassadebygningen i Helsingfors
|Stockholms stadion
Fil:Saltsjöbadens_bad_2013e.jpg|Herrebadet i Saltsjöbaden


## Kuriosa
Torben Grut var far til den kjente svenske idrettsutøveren William Grut.

## Referanser


## Litteratur
* Michael Ekberg, *Torben Grut : En arkitekt och hans ideal*, 
* Pekka Kärki, *Svenska ambassaden i Helsingfors* (1972) ISBN 951-9000-03-8 (finnes i ny ugave fra 1986, da med ISBN 91-86670-01-8)
Fotball under Sommer-OL 1936

**Fotball under Sommer-OL 1936** ble arrangert fra 3. til 15. august 1936. Finalen ble spilt på Olympiastadion i Berlin. 

Seksten lag deltok i fotballturneringen i Sommer-OL 1936. Turneringen ble spilt i cup-format og Italia ble olympiske mestere etter at de slo Østerrike 2-1 i finalen. Norge vant bronsefinalen mot Polen med 3-2.

## Medaljefordeling

## Resultater

## Medaljevinnere

## Referanser


## Eksterne lenker
* Football at the 1936 Summer Olympics hos olympedia.org
* Resultater og profilside  hos sports-reference.com
Okarina

**Okarina** (occarina, ockarina, ocarina, okaryna, ocaryna), *(chopa choor)* er en slags fløyte og hører dermed til treblåserne uansett materialvalg. Den er et klassisk og meget gammelt blåseinstrument som kan spores tilbake til ca. år 30&nbsp;000 f.Kr. i Sør-Asia.

## Oppbygning
Den vanlige typen har fra 6 til 12 fingerhull av varierende størrelser. Tradisjonelt er den laget av keramikk, men det finnes også okarinaer av andre materialer, som tre, glass, metall eller plast. En leirgjøk er en variant av okarinaen der fingerhullene har samme størrelse.

Det finnes forskjellige typer okarinaer. Den mest populære kalles «Sweet Potato» (søtpotet). Den er potetformet og har 6-12 hull. Det finnes også videreutviklinger av «Sweet Potato», med to eller tre kammer. Disse kalles doble eller triple etter hvor mange kammer de har. De doble har mellom 12 og 16 hull, mens de triple har mellom 16 og 20 hull. Det finnes også «Pendant», som vanligvis har 4 til 6 hull og er formet som en skilpadde. Den tredje heter «Inline» og er som en liten planke. Sistnevnte lages i mange størrelser og har mellom 4 og 8 hull.

## Bruk
* Spillet *[[The Legend of Zelda: Ocarina of Time]]* for N64 («Legenden om Zelda, tidsokarinaen») har okarinaer med spesielle egenskaper betydning for spillets helt.
* Sandnes kommune har en okarina («sandnesgauk») i byvåpenet.
* Sangen «Wild Thing» inneholder en solo med okarina i The Troggs' versjon fra 1966.

## Referanser
Selsbakk skole

**Selsbakk skole** er en 8-10 ungdomsskole på Byåsen i Trondheim. Skolen ble bygget i 1977, og har siden starten vært en delvis åpen skole med areal, klasserom og grupperom. 
Skolen har cirka 320 elever fordelt på 12 klasser, rektor er Gry Rossing.

Skolen har et hovedbygg og to brakker, der hovedbygget har gymsal, administrasjon og kantine mens brakkene blir brukt som elevarealer. Skolen kan også låne ut areal i brakkene, et eksempel på dette er under skoleåret 19/20 da Hallset skole hadde en oppussing.

## Eksterne lenker
*  Skolens hjemmeside
Sentralgrenseteoremet

**Sentralgrenseteoremet** er et sentralt teorem innen matematisk statistikk. Teoremet sier at en sum av uavhengige og identisk fordelte tilfeldige variabler går mot en normalfordeling når antallet går mot uendelig.

## Definisjon
La *X*1, *X*2, … være en uendelig følge av uavhengige, likt fordelte, stokastiske variabler med forventningsverdi *μ* og standardavvik &sigma; > 0. Vi innfører en stokastisk variabel for å betegne summen av de første *n* variablene i følgen:
:Y_n = X_1 + X_2 + \ldots + X_n

Da er \lim_{n \rightarrow \infty} Y_n normalfordelt med forventningsverdi nµ og standardavvik \sigma \sqrt{n} :

:
\lim_{n \rightarrow \infty}\;
  P\left(a 

der Z er standardnormalfordelt og &Phi; betegner fordelingssfunksjonen for en standardisert normalfordeling.

## Alternativ og ekvivalent definisjon
Hvis X er gjennomsnittet av n uavhengige identisk fordelte stokastiske variabler Xi,
:\overline{X}={1 \over n} \sum_{i=1}^n X_i, \quad E(X_i)=\mu, \quad Var(X_i)=\sigma^2

Da er \overline{X} normalfordelt med forventningsverdi µ og standardavvik \sigma \over \sqrt{n} :

:} \ \stackrel{D}{\rightarrow}\ Z , \quad {n \rightarrow \infty}
Dagfinn Ringås

**Dagfinn Ringås** (født 25. februar 1974) er en norsk næringslivsleder og tidligere innebandyspiller. Han er administrerende direktør for Cegal, etter at de ble fusjonert med Sysco, og har tidligere vært direktør i Schneider Electric Norge og Microsoft Norge. Han var landslagsspiller og ble norsk mester i innebandy. 

## Skolegang og studier
Fra 1990 til 1993 studerte han idrettsfag ved Manglerud videregående skole og Bjerke videregående skole (da Linderud). 

Ringås studerte til MBA ved Sydney Business School og har bachelorgrad i amerikanske studier og statsvitenskap fra Universitetet i Oslo. Mens han var i Australia spilte han for laget Sydney Blue Tongues.

## Innebandy
Ringås spilte på Norges landslag under Innebandy-VM i 1996 i Sverige der Norge vant bronse og Innebandy-VM i 1998 i Tsjekkia. Han passerte 25 landskamper for Norge under mesterskapet. Han var også kaptein på det norske landslaget, spilte for klubblagene Holmlia og Vålerenga og ble norsk mester i 1995.

## Yrkesliv
Han arbeidet flere år i SuperOffice før han startet i Microsoft Norge i 2005. Der har han hatt roller som markedssjef for Microsoft Business Solutions, direktør for Microsoft Business Solutions og direktør for Microsoft Office Division før han fikk stillingen som direktør for Bedriftsmarkedet og Partnere.

## Se også
* ''Liste over kjente elever ved Bjerke videregående skole''

## Referanser
Binomisk fordeling

En **binomisk fordeling** eller **binomialfordeling** er en diskret fordeling (et begrep innen sannsynlighetsteori og matematisk statistikk) som håndterer hyppige (diskrete) forsøk med fast sannsynlighet. 

Dersom en stokastisk variabel *X* er binomisk fordelt, med n=totale antall forsøk, k=antall lykkede forsøk og p=sannsynligheten for å lykkes i hvert forsøk, skriver man :

: X \in Bin(n,p) 

X har sannsynlighetsfunksjonen 

: p_X(k) = {n \choose k} p^k (1-p)^{n-k}. 

der *p* er sannsynligheten for at hendelsen skal inntreffe og 1 - *p* = *q* således sannsynligheten for at hendelsen ikke skal inntreffe. Slik dukker binomialkoeffisientene opp i fordelingen.

Binomialfordelingen kan under visse omstendigheter tilnærmes med andre fordelinger. Tommelfingerregelen er at dersom p  kan fordelingen tilnærmes med poissonfordelingen Po(np), eller dersom np(1-p) > 10  med normalfordelingen N(np,\sqrt{npq}).

**Eksempel:** Statistikerens favoritteksempel er urnemodeller som bygger på urner med svarte og hvite kuler. Sannsynligheten for å ta ut en hvit kule ved en tilfeldig trekning er *p*. Sannsynligheten for at man tar ut nøyaktig *k* hvite kuler ved *n* forsøk, dersom man har *s* antall svarte og *v* hvite kuler i en urne, og *legger tilbake* kulene mellom hver trekning (trekning med tilbakelegging), gis da av sannsynlighetsfunksjonen over med 

: p = {v \over {s+v}} \quad og \quad q = 1 - p,

der *p* og *q* gis gjennom den klassiske sannsynlighetsdefinisjonen.

**Eksempel 2:** Dersom man kaster en terning tre ganger, og terningen er velbygd, slik at sannsynligheten for å få en sekser er 1/6, blir sannsynligheten for å få sekser to ganger 
: P = {3 \choose 2} \left( {1 \over 6} \right)^2 {5 \over 6} = {5 \over 72}

**Eksempel 3:** På samme vis kan man regne ut sannsynligheten for å få sifferet seks *x* ganger ved *n* antall kast:

: P(X = x) = {n \choose x} \left( {1 \over 6} \right)^x \left( {5 \over 6} \right)^{n-x} 

## Se også
*Binomialformelen
Tetthetsfunksjon

**Tetthetsfunksjonen **(også kalt **sannsynlighetstettheten** eller **frekvensfunksjonen**) brukes i statistikken til å gi et bilde av hvor sannsynlige ulike resultater er i forhold til hverandre, til forskjell fra fordelingsfunksjonen som gir sannsynligheten for å komme til venstre for et gitt punkt *x* på tallaksen.

## Kontinuerlig
For en kontinuerlig stokastisk variabel beskriver tetthetsfunksjonen, *f*,  sannsynligheten for at variabelen skal anta verdien mellom *a* og *b* gjennom formelen
:P(a
Dette innebærer at tetthetsfunksjonen matematisk kan defineres som den deriverte av den kumulative fordelingsfunksjonen F(X):
:f(X) = \frac{d}{dX}F(X)

## Diskret
:f(X) = P(X=x)\,\!

## Betingelser
For å kunne beskrive en virkelig sannsynlighetsfordeling må følgende gjelde for tetthetsfunksjonen:
#Ikke-negativ langs hele den reelle tallaksen
#Integralet av funksjonen, over hele aksen, må bli 1.

## Se også
*Sannsynlighetsfordeling
*Stokastisk variabel
*Matematisk statistikk
Mersey Tigers

**Mersey Tigers** er et engelsk basketballag basert i Liverpool som ble etablert i 2007. De spiller i proffserien British Basketball League. 

Klubben var tidligere en del av organisasjonen til Everton FC, og het **Everton Tigers** frem til 2010. Klubben spiller på Greenbank Sports Academy, og blir trent av Tony Garbelotto.

De endte på 7.-plass i sin første sesong, og spilte play-off mot Guildford Heat. Guildford vant 81-72.

## Eksterne lenker
* Nettsidene til Everton Tigers
Sånn er det bare

***Sånn er det bare*** er et norsk humorprogram med Tore Nysæther og Anders Mordal som gikk på TV 2 sommeren 1995 og 1996. Programmet hadde et satirisk preg med et skråblikk på sommeren og aktualiteter. Programmet hadde base i en bar som aldri var åpen. Hit kom ymse gjester, spilt av Tore og Anders. Blant disse var de sørlandske fiskere Gabriel og Gabriel, den akterutseilte festivalhippien Festus, en bergensk vitenskapsmann og noen postmodernistiske kunstnere. Programmet gikk på torsdager.

Premieren ble sett av 351 000.

## Referanser
Primitiv funksjon

**Primitiv funksjon** (også kalt **antiderivert funksjon** eller **stamfunksjon**) er et begrep innenfor matematisk analyse.

En funksjon *F*(*x*) er en primitiv funksjon til *f*(*x*) dersom funksjonen *f* er dens deriverte, det vil si dersom *F*&nbsp;´(*x*)=*f*(*x*). Primitive funksjoner anvendes blant annet til algebraisk beregning av integraler.

Ettersom den deriverte av en konstant funksjon er null, finnes det uendelig mange primitive funksjoner til en funksjon *f*. Dersom en primitiv funksjon er *F*(*x*), så kan alle primitive funksjoner skrives som *F*(*x*) + *C*.

Eksempel: Alle primitive funksjoner til
:f\left(x\right)=x^2
kan skrives
:F(x)=\frac{1}{3}x^3+C.

Merk at den deriverte av den primitive funksjonen er lik funktionen *f*.

Primitive funksjoner kan beregnes automatisk ved hjelp av Risch-algoritmen.

## Se også
* Derivasjon
* Integral
UltraViolett

***UltraViolett*** er et norsk talkshow med Åsa Linda Tynning som gikk på TV 2 sommeren 1995 og 1996. Serien var et studiobasert program, uten publikum, men med en fast «vennegjeng» i studio. Programmet hadde en urban stil og var rettet mot ungdom. Programmet ble innspilt i Bergen og ble sendt på fredager.

Seertallene var ganske gode i første sesong, men sank en god del i løpet av den andre. 

## Referanser
Kumulativ fordelingsfunksjon

Den **kumulative fordelingsfunksjonen** beskriver en sannsynlighetsfordeling for en stokastisk variabel innenfor matematisk statistikk. For en stokastisk variabel *X*, med sannsynlighetsfunksjonen *P(x)*, defineres den kumulative fordelingsfunksjonen *F<sub>X</sub>(x)* som:
:F_X(x) = P(X\leq x)
Den kumulative fordelingsfunksjonen er monotont stigende og har, blant annet, alltid følgende egenskaper:

*\lim_{x \to -\infty} F(x) = 0,

*\lim_{x \to \infty} F(x) = 1,

*0 \le F(x) \le 1.

For en **diskret** stokastisk variabel som kan anta verdiene x1, x2... er F diskontinuerlig i punktene xi og har konstant verdi mellom dem, det vil si at den har et trappetrinnlignende utseende.

For en **kontinuerlig** stokastisk variabel er F lik
:F(x) = \int_{-\infty}^x f(t) dt
der f(t) er tetthetsfunksjonen (eller *frekvensfunksjonen*) for variabelens fordeling.

Sannsynligheten for at en stokastisk variabel skal anta verdier større enn *a* og mindre eller lik *b* kan finnes ved:
:P(a 

Tabell over verdiene hos den kumulative **normal**fordelingsfunksjonen ligger her. Andre fordelinger har andre tabeller.

## Egenskaper
Hvis *X* er en diskret stokastisk variabel, med verdier *X*1, *X*2, ... med punktsannsynlighet pi=p(*x*i)
:F(x) = \operatorname{P}(X\leq x) = \sum_{x_i \leq x} \operatorname{P}(X = x_i) = \sum_{x_i \leq x} p(x_i)

Hvis *X* er en kontinuerlig stokastisk variabel med tetthetsfunksjon f(x), er kumulative fordelingen gitt ved:
:F(b)-F(a) = \operatorname{P}(a\leq X\leq b) = \int_a^b f(x)\,dx

Da er det viktig å ha i bakhodet at en kontinuelig sannsynelighetstetthet f(x) har en kumulativ fordeling:

\int\limits_{- \infty}^{\infty} f(x)dx = 1
Standard normaltabellen

Dette er en tabell over den kumulative fordelingsfunksjonen for en standardisert normalfordeling, det vil si sannsynlighetene for at en variabel som følger den standardiserte normalfordelingen har en verdi mindre enn *Z*, for verdien på *Z* fra 0,00 til 2,99. Kolonnene motsvarer de siste sifrene av *Z*. Altså er f.eks. sannsynligheten for at en variabel som følger den standardiserte normalfordelingen har en verdi som er mindre enn 0,12 lik 0,54776.
Øyenvitne

***Øyenvitne*** er et norsk TV-program om kriminalitet som gikk på TV 2 fra 1992 og 1997. Programserien tok sikte på å oppklare uløste kriminalsaker i Norge. Det ble i starten ledet av Finn H. Andreassen, deretter Rune Brynhildsen og Richard Kongsteien. Programlederne hadde med seg politifolk i studio og intervjue dem om uløste saker. Programmet befattet seg med uløste drapssaker og hverdagskriminalitet. 

Premieren ble sett av 318 000.

## Referanser
The Brave One (film fra 2007)

***The Brave One*** er en amerikansk-australsk psykologisk thriller fra 2007 regissert av Neil Jordan. Hovedrollen spilles av Jodie Foster. Etter at hennes forlovede David blir myrdet, bevæpner Erica Bain seg og begynner med selvtekt. Etterforskeren Mercer kommer på sporet av henne. 

Filmen hadde premiere i USA den 14. september 2007.

## Handling
I New York går radio-vert Erica Bain (spilt av Jodie Foster) og hennes forlovede David (spilt av Naveen Andrews) på tur med hunden deres i Central Park. De blir plutselig angrepet av tre menn. De filmer overfallet med kamera på telefonene deres, og tar blant annet med seg Ericas forlovelsesring og hunden hennes. David dør av alle skadene hans, og en traumatisert Erica forsøker senere å kjøpe seg en pistol. Hun er uvillig til å vente med å få tak i en pistol lovlig, og kjøper derfor en ulovlig pistol på en svartebørs.

Kort tid senere, når Erica er innom i en dagligvarebutikk, skyter en mann sin eks-kone, som arbeider i butikken. Når morderen hører Ericas mobiltelefon ringe, går han etter henne gjennom butikken før hun skyter ham med pistolen hennes. En sen kveld på en t-bane trakasserer to menn forskjellige passasjerer. Alle sammen velger å forlate vognen unntatt Erica. Mennene truer henne med en kniv, og hun skyter dem også. En annen kveld forsøker Erica å redde en prostituert, ved å true hennes hallik. Når han forsøker å kjøre dem ned med bilen hans, skyter Erica ham i hodet. Hun blir skadd i konfrontasjonen, og blir brakt til nærmeste sykehus. Erica forsøker deretter å spore opp morderne som drepte hennes forlovede.

Erica blir etterhvert venn med politi-etterforsker Sean Mercer (spilt av Terrence Howard) og Mercer forteller Erica om en mistenkt for drap som Mercer hittil ikke har vært i stand til å finne beviser mot eller stille for retten. Når Erica dreper denne mistenkte, begynner Mercer å mistenke henne for å stå på bak dette mordet. Erica blir informert om at politiet har oppdaget hennes forlovelsesring hos en pantelåner, og Erica får tak i et navn, adresse og telefonnummer fra butikken. Dermed får hun snart tak i identifikasjon på alle tre angriperne, og sporer dem opp.

Erica konfronterer disse tre mennene, dreper to av dem og frigjør hunden hennes. Hun sliter mot den tredje angriperen, som får overtaket på henne akkurat i det Mercer dukker opp. Etterforskeren forsøker å arrestere angriperen, samtidig som Erica henter pistolen sin og forbereder seg på å henrette morderen. Mercer plasserer en pistol i den siste angriperens hånd for å påstå at drapet var snakk om selvforsvar. Erica forlater området, og hun får igjen selskap av hunden sin i Central Park.

## Roller
* Jodie Foster – Erica Bain
* Naveen Andrews – David
* Terrence Howard – Detective Mercer
* Mary Steenburgen – Carol
* Jane Adams – Nicole

## Referanser


## Eksterne lenker
*
Konvergens

**Konvergens** (fra fransk *convergence*, av nylatin *convergentia* (genitiv *convergentis*), presens partisipp av konvergere) betyr «samling, sammenfall» som antonym til divergens (spredning). Uttrykket konvergens benyttes når to eller flere ting kommer sammen for å danne en ny helhet. Konvergens benyttes for å beskrive ting som er i ferd med å komme sammen, som den konvergensen av en politikers meninger med meningene til en annen politiker, eller for ting som allerede har kommet sammen, som konvergensen av to veier, eller for stedet der to ting allerede overlapper hverandre.

Uttrykket brukes i flere fag, og får da en fagspesifikk betydning:

## Matematikk
:*Utdypende artikkel: [[Konvergens (matematikk)]]

*'Konvergens** er innen [[matematikk]]en en egenskap til [[følge]]r, [[rekke]]r og uekte [[integral]]er.  En uendelig følge er for eksempel konvergent dersom det eksisterer en endelig grenseverdi når nummeret på ledd går mot uendelig.  En følge som ikke er konvergent er [[divergent rekke|divergent]].

===Eksempel===
#I **R''' er tallfølgen 1, 1/2, 1/4, 1/8, ... konvergent, og den konvergerer mot 0. Tallfølgen 1, 1+1/2, 1+1/2+1/4, ... konvergerer også, i dette tilfellet mot 2. 
#I rommet av alle reelle tall større enn eller lik 0, konvergerer følgen 1, 1/2, 1/3, 1/4, ... mot 0. Derimot er følgen 1, 1+1/2, 1+1/2+1/3, ..., den harmoniske rekken, divergent og går mot uendelig.

## Biologi
I biologi betegner konvergens (konvergent utvikling) det at organismer som ikke er i slekt uavhengig av hverandre utvikler likheter i utseende (ytre bygning) atferd og/eller andre egenskaper, se konvergent evolusjon.

## Språk
Språkkonvergens er en type språklig endring der språk kommer til å likne hverandre strukturelt som følge av langvarig språkkontakt og gjensidig interferens, uavhengig av om disse språkene tilhører samme språkfamilie, det vil si stammer fra et felles genealogisk felles- eller urspråk.

## Teknologi
Teknologikonvergens handler om at ulike typer teknologier smelter sammen. Et eksempel er mobiltelefoner, noen ganger kalt smarttelefoner, der enheten ikke bare ringe og motta samtaler, men også ta bilder, spille av musikk, koble opp mot internett og GPS og kartfunksjoner.

## Referanser
Klassisk sannsynlighetsdefinisjon

Den **klassiske sannsynlighetsdefinisjonen** er som følger:

:Ved rektangulær sannsynlighetsfordeling er sannsynligheten for en hendelse lik forholdet mellom antall gunstige utfall og antall mulige utfall:
:P=\mathrm{\frac{antall\ gunstige\ utfall}{antall\ mulige\ utfall}}

Dette innebærer at dersom man for eksempel har 10 svarte og hvite kuler i en urne, hvorav 7 svarte og 3 hvite, er sannsynligheten for at man ved første trekning får en hvit kule lik 3/10. På samma vis er sannsynligheten for at man trekker en svart kule lik 7/10.

Definisjonen ble konstruert av Blaise Pascal og Pierre de Fermat i deres berømte brevveksling da de løste De Mérés problem i 1654.

## Se også
* Sannsynlighetsteori
Konstant

En **konstant** (latin: *constare*, «stå fast») kan vise til:
 
* Fysisk konstant, en fysisk størrelse som kan anses som allmenn og uforanderlig
* Matematisk konstant, bestemte tall med fast verdi som har spesiell betydning i matematikken som  eller 
* I matematikk er en konstant en uforanderlig størrelse eller funksjon
* Innen programmering en verdi som ikke kan tilvises en ny verdi

I alle betydningene kan begrepet konstant også brukes som adjektiv.
Károly Takács

**Károly Takács** (Ungarsk rekkefølge på navn: **Takács Károly**) (født 21. januar 1910, død 5. januar 1976) var den første skytteren som vant to olympiske gullmedaljer i øvelsen 25 m silhuettpistol.

Han ble født i Budapest og etter en ulykke med en granat i 1938 måtte han gå over til å skyte med venstre hånd. Han mestret dette og overrasket alle med å vinne gull under Sommer-OL 1948 i London.

Historien har gitt ham en plass blant de *olympiske helter* hos IOC. Etter hans andre seier i Helsingfors i 1952, deltok han også under lekene i 1956 i Melbourne, men klarte ikke å ta en tredje medalje. Det skulle gå helt til 2004 før en skytter klarte å ta tre olympiske gullmedaljer i denne øvelsen.

## Referanser


## Eksterne lenker
*
Malibu (andre betydninger)

**Malibu** kan vise til:

* Malibu – en by i California
* Malibu (rom) – et brennevinsmerke
* Chevrolet Malibu – en bil
Alonzo Babers

**Alonzo Carl Babers** (født 1961) er en  tidligere friidrettsutøver.

Han deltok i sitt første internasjonale mesterskap under VM 1983 i  Helsingfors, men der måtte han nøye seg med en sjetteplass på 4 x 400 m stafett.  Under OL-uttaket i 1984 kvalifiserte han seg til OL ved å sette ny personlig rekord med tiden 44,75.

Under OL 1984 i Los Angeles vant han 400 meter på tiden 44,27, foran Gabriel Tiacoh og landsmannen Antonio McKay. Han var også med å vinne stafetten for USA, sammen med lagkameratene  Sunder Nix, Ray Armstead og Antonio McKay.

## OL-medaljer
*  1984  Los Angeles -  **Gull** i friidrett, 400 meter menn  USA
*  1984  Los Angeles -  **Gull** i friidrett, 4 x 400 m stafett menn  USA

## Referanser


## Eksterne lenker
*
Neck and Neck

***Neck and Neck*** er et samarbeidsalbum mellom Chet Atkins og Mark Knopfler. Det kom ut på Columbia Records 24. september i 1990 og inneholder ti låter preget av countrymusikk. Låten «Poor Boy Blues» ble også utgitt som singel.

## Sporliste

# «Poor Boy Blues» – (Paul Kennerly) 4.03
# «Sweet Dreams»  – (Don Gibson) 3.25
# «There'll Be Some Changes Made» – (Billy Higgins, W. Benton Overstreet) 6.28 (tekst av Chet Atkins, Mark Knopfler og Margaret Archer)
# «Just One Time» – (Don Gibson) 4.12
# «So Soft, Your Goodbye» – (Randy Goodrum) 3.28
# «Yakety Axe» – (Boots Randolph, James Rich) 3.24 (tekst av Merle Travis)
# «Tears» – (Django Reinhardt, Stéphane Grappelli) 3.54
# «Tahitian Skies» – (Ray Flacke) 3.18
# «I'll See You in My Dreams» – (Gus Khan, Isham Jones) 2.58
# «The Next Time I'm in Town» – (Mark Knopfler) 3.22

## Medvirkende
* Chet Atkins – gitar, vokal
* Mark Knopfler – gitar, vokal
* Guy Fletcher – keyboard, bass og trommer
* Floyd Cramer – piano
* Vince Gill – koring
* Larrie Londin – trommer
* Edgar Meyer – bass
* Mark O'Connor – fiolin, mandolin
* Steve Wariner – bass

## Kilder
* 

## Eksterne lenker
*
Lillian

**Lillian** er et kvinnenavn med opprinnelse i det latinske ordet *lilium* som betyr «lilje».

## Utbredelse
*Lillian* er et vanlig navn i Norge og i USA. Varianten *Liliane* er vanlig i Belgia og Frankrike, og varianten *Liliana* i Italia. *Lillian* var et populært navn på jentebarn født i Norge på 1930- og 1940-tallet.

*Lillian* var et populært navn i USA fra 1880-årene til 1920-årene og igjen fra 2000.

*Lilian* var et vanlig navn i England fra begynnelsen av 1900-tallet til 1930-årene.

|}

## Kjente personer med navnet
Personene i listen er ordnet kronologisk etter fødselsår.
* Lillian Gish (1893–1993), amerikansk skuespiller
* Lillian Hellman (1905–1984), amerikansk dramatiker 
* Lillian Askeland (1949–), norsk country-artist
* Lillian Dahle (1956–), norsk kunsthåndverker
* Lillian Iversen (1977–), norsk musiker

## Referanser


## Eksterne lenker
*
The Trawlerman’s Song EP

***The Trawlerman's Song EP*** er en EP som inneholder seks av låtene fra Mark Knopflers live studioalbum *[[One Take Radio Sessions]]*, alle hentet fra albumet *[[Shangri-La (album)|Shangri-La]]*. Både EP-en og albumet ble innspilt i et opptak ved Shangri-la Studios i Malibu. EP-en kom ut 23. mai i 2005.

## Sporliste
Alle låtene er skrevet av Mark Knopfler.

# «The Trawlerman's Song» – 5:03
# «Back to Tupelo» – 4:32
# «Song for Sonny Liston» – 5:31
# «Boom, Like That» – 4:36
# «Donegan's Gone» – 3:00
# «Stand Up Guy» – 4:31

## Medvirkende
* Mark Knopfler – vokalist, gitar
* Matt Rollings – keyboard
* Glenn Worf – bassgitar
* Jim Cox – piano, orgel
* Chad Cromwell – trommer
* Richard Bennett – gitar

## Eksterne lenker
*
Yukon Gjelseth

**Olav Roell Havig-Gjelseth** (født 6. november 1912 i Wisconsin, død 24. juli 1990 i Oslo), kjent under artistnavnet **Yukon Gjelseth**, var en norsk visesanger som var kjent for flere plateinnspillinger og visebøker, men ikke minst for samarbeidet med Thorbjørn Egner i NRK Radio gjennom flere tiår.

## Liv og virke
Yukon Gjelseth flyttet fra USA til Norge i 1920 og ble journalist og avistegner.

Gjelseth utdannet seg til reklametegner i Tyskland i 1930-årene. Da han kom hjem, ble han ansatt i «Dek-Rek»-avdelingen til reklamebyrået Høydahl-Ohme, der han ble kjent med multikunstneren Thorbjørn Egner. Gjelseth var svært interessert i både jazz og viser, og Egner oppdaget raskt at den nye kollegaen kjente de fleste innen disse to musikkmiljøene i Norden. Gjelseth hadde for øvrig særlig god kjennskap til den svenske visetradisjonen.

Høsten 1945 ble Gjelseth innvotert i Visens Venner, og ble snart en sentral person i og mangeårig formann for visevennene. Ved siden av sin musikalitet og omgjengelighet utmerket han seg ved å være usedvanlig metodisk og systematisk, og allerede på 1930-tallet hadde han startet oppbyggingen av sitt private visearkiv som ble til stor nytte da Visens Venner begynte å utgi sine visebøker. Etter debutplaten i 1952 ga han ut flere plater der han sang Thorbjørn Egners viser, og ble meget kjent gjennom sine bidrag til Barnetimen for de minste som ble sendt på NRK Radio. Han redigerte tre visebøker sammen med Alf Prøysen, Thorbjørn Egner og Kåre Siem.

## Familie
Yukon Gjelseth var sønn av teologen Christian Havig Gjelseth (født 2. april 1878), som opprinnelig var fra Gildeskål, men emigrerte til USA i 1902 og utdannet seg til prest i Chicago fra 1902 til 1906. Havig Gjelseth virket som prest i ulike norske menigheter i USA, frem til han i 1921 flyttet tilbake til Norge der han bosatte seg i daværende Christiania.

Yukon Gjelseth var far til blant andre grafikeren Kai Gjelseth.

## Utgivelser
### Bøker
* 1954: *Den store viseboka* (redaktør, sammen med Alf Prøysen, Thorbjørn Egner og Kåre Siem)
* 1955: *Den andre store viseboka* (redaktør, sammen med Alf Prøysen, Thorbjørn Egner og Kåre Siem)
* 1980: *Norske drikkeviser* *: i utvalg ved Yukon Gjelseth* (redaktør)

### Plater
* *Den uheldige mannen/Griseværvise*
* 1955: *Kardemommeviser* (Musica, EP) – fra ''Folk og røvere i Kardemomme by''
* 1955: *Doktor Dyrego* (Musica, EP; RCA NA 45-1062) – med Anne-Cath Vestly, Thorbjørn Egner, Reidar Friis Bull
* 1969: *En kveld med [[Visens Venner]]* (vol. 1 og 2), (RCA, 1969, 1970) – med flere artister
* 1974: *Ole Brumm og vennene hans* (Polydor, 1974–1976)
* 1976: *[[Øl er i alle fall øl]]* (Polydor, 1976) med blant annet Kåre Siem
* 1980: *Viser i sommerkveld* (Snowflake (plateselskap))
* 1993: *[[Karius og Baktus]]/De seksten beste Egnerviser* (Musica, 1993) – med opptak fra 1953–1982

## Referanser


## Eksterne lenker
*  Biografi fra Norsk Musikkinformasjon
Fylkesvei 3980

**Fylkesvei 3980** går mellom Eid i Lindesnes og Eid i Kristiansand.

Frem til 2019 hadde veien betegnelsen fylkesvei 242 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
One Take Radio Sessions

***One Take Radio Sessions*** er den første live studio-EP fra Mark Knopfler. Det ble innspilt i et opptak ved Shangri-la Studios i Malibu og kom ut 21. juni i 2005. Albumet inneholder sju live-versjoner fra albumet *[[Shangri-La (album)|Shangri-La]]* og en live-versjon av låten «Rüdiger» fra albumet *[[Golden Heart]]*. Seks av låtene på dette albumet er også utgitt som EP under tittelen *[[The Trawlerman's Song EP]]*.

## Sporliste
Alle sangene er skrevet av Mark Knopfler.

# «The Trawlerman's Song» – 5:16
# «Back to Tupelo» – 4:34
# «Song for Sonny Liston» – 5:33
# «Rüdiger» – 6:09
# «Boom, Like That» – 4:37
# «Everybody Pays» – 6:12
# «Donegan's Gone» – 3:02
# «Stand Up Guy» – 4:30

## Medvirkende
* Mark Knopfler – vokalist, gitar
* Matt Rollings – keyboard
* Glenn Worf – bassgitar
* Jim Cox – piano, orgel
* Chad Cromwell – trommer
* Richard Bennett – gitar

## Eksterne lenker
*
Tor Olav Trøim

**Tor Olav Trøim** (født 1963) er en norsk næringslivsleder. Han er utdannet sivilingeniør innen marinteknikk fra Norges tekniske høyskole.

Han er kjent som industrimagnat John Fredriksens høyre hånd. Trøim er oppvokst i Sandefjord, der han gikk på skole med investoren Øystein Stray Spetalen.

Trøim har hatt nøkkelstillinger i en rekke av selskapene der Fredriksen har store investeringer. I tankrederiet Frontline har Trøim siden 1997 vært nestkommanderende etter Fredriksen og nestleder i styret. Han er også styreleder i inkassoselskapet Aktiv Kapital, samt styremedlem i riggselskapet Seadrill, oppdrettsselskapet Marine Harvest og LNG rederiet Golar LNG. Gjennom investeringsselskapet Drew Investments er han medeier i selskaper han er involvert i. Trøim kjøpte seg i 2010 opp til 65 % eierskap i Vålerenga Fotball.

Trøim var administrerende direktør i selskapet DNO fra 1992 til 1995. På denne tiden fungerte DNO som Torstein Hagens investeringsselskap. Trøim måtte gå på dagen etter å ha påført selskapet et tap på 34,5 millioner kroner etter risikofylte investeringer i utenlandske aksjer uten at styret var informert. Før dette var han porteføljeforvalter i Storebrand.

Trøim forlovet seg med Celina Midelfart i 2009. Han har tidligere vært gift med Merete Haugli.

## Referanser
Vis meg ditt kjøleskap

***Vis meg ditt kjøleskap*** er en matrelatert portrettserie med Guri Heftye som gikk på NRK i 1996. Konseptet gikk ut på at Heftye og kokken Ole Martin Alfsen overrasket norske kjendiser ved å komme hjem til dem for så å lage en matrett ut av hva vedkommende måtte ha i kjøleskapet. Mens Alfsen lagde mat forsøkte Heftye å få i gang en uformell samtale. Programmet gikk på fredager.

Premieren ble sett av 556 000.

Programmet ble tildelt Gullruten for beste underholdningsprogram i 1996.

## Ny versjon
Serien gjenoppstod på TV3 i 2012, med Mia Gundersen som programleder, men den versjonen ble ikke noen suksess.

## Referanser


## Eksterne lenker
*
All the Roadrunning

***All the Roadrunning*** er et samarbeidsalbum mellom Emmylou Harris og Mark Knopfler. Det kom ut på Mercury Records den 24. april 2006 i Europa og den 25. april på Warner Bros. i USA. Albumet inneholder tolv låter preget av countryrock, folkrock og bluegrass. Det var et resultat av et sju år langt samarbeid, der nærmest ingen ting var kjent for pressen før utgivelsen. Låten «This Is Us» ble først utgitt som singel, fulgt av «Beachcombing».
Etter utgivelsen dro Emmylou Harris og Mark Knopfler på en verdensturne hvor de blant annet besøkte Oslo Spektrum 31. mai 2006.

Etter utgivelsen dro Emmylou Harris og Mark Knopfler på en verdensturne hvor de blant annet besøkte Oslo Spektrum 31. mai 2006. Et konsertalbum, *[[Real Live Roadrunning]],* ble innspilt 28. juni under en konsert i Gibson Amphitheatre, Los Angeles, og utgitt 14. november 2006.

## Sporliste

# «Beachcombing» (Mark Knopfler) – 4:14
# «I Dug Up a Diamond» (Mark Knopfler) – 3:38
# «This Is Us» (Mark Knopfler) – 4:39
# «Red Staggerwing» (Mark Knopfler) – 3:03
# «Rollin' On» (Mark Knopfler) – 4:14
# «Love and Happiness» (Emmylou Harris/Kimmie Rhodes) – 4:22
# «Right Now» (Mark Knopfler) – 3:33
# «Donkey Town» (Mark Knopfler) – 5:42
# «Belle Starr» (Emmylou Harris) – 3:06
# «Beyond My Wildest Dreams» (Mark Knopfler) – 4:25
# «All the Roadrunning» (Mark Knopfler) – 4:49
# «If This Is Goodbye» (Mark Knopfler) – 4:44

## Eksterne lenker
* 

## Referanser
Lillehammer Mikrobryggeri

**Lillehammer Mikrobryggeri** er et mikrobryggeri som ligger på Lillehammer. Det ble åpnet i 2006. Det opprinnelige Lillehammer Bryggeri ble nedlagt i 1983 etter å ha blitt kjøpt opp av Ringnes. Lillehammer bryggeri holder til i de opprinnelige lokalene fra 1850-tallet, på stedet der det i sin tid først ble etablert brenneri og i 1847 bryggeri. Her lå husmannsplassen Hammern, tilhørende Hammer gård – opprinnelsen til bynavnet.

Lillehammer Mikrobryggeri har både faste ølsorter og sesongøl i sitt sortiment. All øl brygges i lokalene.

## Eksterne lenker
*
Kari Breirem

**Kari Elisabeth Breirem** (født 1946) er en norsk advokat og tidligere administrativ leder, som ble kjent for offentligheten for sin rolle som varsler i saken om Tore Tønne.

## Bakgrunn og virke
Hun fikk sin cand. jur-eksamen i  1992. Hun var personal- og organisasjonssjef før hun ble direktør i Bugge, Arentz-Hansen & Rasmussen advokatfirma.

Breirem ble kjent som varsler i den såkalte Tønne-saken da hun i rollen som direktør i BA-HR nektet å underskrive en utbetaling på 1,5 millioner kroner til den tidligere helseministeren Tore Tønne. Honoraret var for rådgivningsvirksomhet Tønne hadde utført for Kjell Inge Røkke, mens han hadde etterlønn etter ministerposten. Breirem ble avskjediget fra advokatfirmaet BA-HR etter at den omstridte fakturaen var blitt lekket til pressen, og i den etterfølgende saken ble det inngått forlik. Advokatfirmaet BA-HR ble senere ilagt en bot på 50.000 kroner for utbetalingen til Tønne.

Etter at Breirem forlot BA-HR arbeidet hun som direktør ved Borgarting lagmannsrett, og gikk av i 2010 etter mistillit fra de ansatte. Også førstelagmann Nils Erik Lie måtte trekke seg på grunn av konflikten. Han ble gitt hovedansvaret for at konflikten mellom Breirem og de ansatte hadde fått utvikle seg. Breirem følte seg urettferdig behandlet i saken.

Hun var medlem i regjeringens referanseutvalg for vurdering av bestemmelser om varsling i arbeidsmiljøloven, men kritiserte utvalget for dets manglende kunnskap om varslersaker. Endringene i bestemmelsene om varsling trådte i kraft 1. januar 2007.

## Bibliografi
* 2007: *[[På BA-HR bakke. En varslers historie]]*, ISBN 978-82-8087-058-2
* 2019: *Fremme rett og hindre urett: om korrupsjon, rettssikkerhet og varsling*,  ISBN 9788274889408

## Referanser


## Eksterne lenker
* 
*  Dagbladet: «Jeg unner ikke min verste fiende det jeg har opplevd»
*  VG Nett: Angriper Røkke og topp-politikere i Tore Tønne-bok
*  Ukeavisen Ledelse: Røkke, ikke Tønne
*  Stavanger Aftenblad: Tilbakeblikk på Tønne-saken, 5 år etter. Desember 2007
*  Når de mektige blir maktesløse: Politisk skandalejournalistikk belyst gjennom Syse- og Tønne-saken i Verdens Gang og Dagbladet